2.12.2011 Den Europæiske Unions Tidende L 319/71 RÅDETS AFGØRELSE 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran ()), særlig artikel 23, stk. 2, og ud fra følgende betragtninger: (1) Rådet vedtog den 26. juli 2010 afgørelse 2010/413/FUSP om restriktive foranstaltninger over for Iran. Rådet har foretaget en komplet revision af listen over personer og enheder i bilag II til  afgørelse 2010/413/FUSP, som artikel 19, stk. 1, litra b), og artikel 20, stk. 1, litra b), i nævnte afgørelse finder anven- delse på. I den forbindelse har Rådet taget hensyn til de bemærkninger, som de berørte personer og enheder har fremsat. Rådet har konkluderet, at de personer og enheder, der er opført på listen i bilag II til afgørelse 2010/413/FUSP, fortsat bør være underlagt de i nævnte afgørelse fastsatte specifikke restriktive foranstaltninger. Rådet har også konkluderet, at oplysningerne vedrørende visse enheder i bilag II til afgørelse 2010/413/FUSP bør ændres. (1) EUT L 195 af 27.7.2010, s. 39. ) I betragtning af den fortsatte bekymring over udbredelsen af Irans atom- og missilprogrammer, som Det Europæ- iske Råd gav udtryk for på mødet den 23. oktober 2011, bør der endvidere opføres yderligere personer og enheder på den liste over personer og enheder, der er omfattet af restriktive foranstaltninger, som findes i bilag II til afgø- relse 2010/413/FUSP. Listen over personer og enheder, der er omhandlet i artikel 19, stk. 1, litra b), og artikel 20, stk. 1, litra b), i afgørelse 2010/413/FUSP, bør ajourføres i overensstem- melse hermed — VEDTAGET DENNE AFGØRELSE: Artikel 1 Bilag II til afgørelse 2010/413/FUSP ændres som angivet i bilaget til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 1. december 2011. På Rådets vegne C. ASHTON Formand